3. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

  บริษัท ไทยฮา จำกัด (มหาชน) (“บริษัท”) หรือ (“THAI HA”) พื้นฐานเดิมเป็นผู้เชี่ยวชาญ
  และผู้นำในผลิตภัณฑ์การเกษตร และผลิตภัณฑ์เกษตรแปรรูป เช่น ข้าวขาวหอมมะลิ-ธัญพืชบรรจุถุง
  วุ้นเส้น น้ำส้มสายชู ภายใต้ตรา “เกษตร” นอกจากนี้ ได้ขยายสายผลิตภัณฑ์ Value-added
  ไปสู่ผลิตภัณฑ์เพื่อสุขภาพ (Healthy) คือ ข้าวกล้องผสมธัญพืช “แฮปปี้ไรซ์”, โจ๊กกึ่งสำเร็จรูป
  และผลิตภัณฑ์เพื่อความสวยงาม (Beauty) คือ วุ้นเส้นกึ่งสำเร็จรูป
  โดยสินค้าได้รับการรับรองมาตรฐานด้านอาหารชั้นสูงในระดับสากล เช่น “US FDA” “BRC”
  “HACCP” “ISO” และ “HALAL” ทั้งนี้ สินค้า KASET กระจายไปว่า 250 หัวเมือง ใน 79
  ประเทศทั่วโลก โดยมีสัดส่วนรายได้จากลูกค้าในประเทศ และต่างประเทศ อยู่ที่ 50:50

  ปี 2553 บริษัทได้มีการนำเสนอผลิตภัณฑ์กึ่งสำเร็จรูปยอดนิยม อย่างวุ้นเส้นคัพ ในรูปแบบซอง
  เพื่อให้เหมาะกับไลฟ์สไตล์ของคนรุ่นใหม่มากยิ่งขึ้น โดยมี 3 รสชาติ คือ รสต้มยำกุ้ง
  รสยำทะเลวุ้นเส้น และรสสุกี้ รวมถึงมีการขยายกำลังการผลิตวุ้นเส้น เป็น 1,700 ตัน
  เพื่อรองรับการเจริญเติบโตทางธุรกิจ

  ในด้านการกำกับดูแลกิจการที่ดี บริษัทได้คะแนน 100 คะแนนเต็ม เป็นปีที่ 2 ติดต่อกัน
  และถือเป็นหนึ่งใน 63 บริษัทในตลาดหลักทรัพย์
  จากการประเมินคุณภาพการจัดการประชุมผู้ถือหุ้นประจำปี 2553
  และการสำรวจการกำกับดูแลกิจการของบริษัทจดทะเบียนประจำปี 2553 อยู่ในระดับ “ดีมาก”

  บริษัทได้รับการต่ออายุการรับรองมาตรฐานคุณภาพมาตรฐาน BRC (British Retail
  Consortium) เกรด A จากสถาบัน SGS สำหรับผลิตภัณฑ์ข้าว วุ้นเส้นกึ่งสำเร็จรูป
  และโจ๊กกึ่งสำเร็จรูป

  ปี 2552 บริษัทได้ขยายผลิตภัณฑ์ใหม่ในกลุ่มโจ๊กกึ่งสำเร็จรูปเพิ่มเติมอีก 1 รสชาติ
  คือโจ๊กข้าวกล้องผักรวม และผลิตภัณฑ์ใหม่ คือข้าวต้มกึ่งสำเร็จรูป มี 2 รสชาติ คือ
  ข้าวต้มหมูบะเต็ง และข้าวต้มกุ้งแชบ๊วย นอกจากนี้บริษัทได้ขยายกำลังการผลิตข้าวเป็น 250,000
  ตันข้าวเปลือก, ขยายกำลังการผลิตวุ้นเส้นเป็น 1,400 ตัน
  และขยายกำลังการผลิตโจ๊กกึ่งสำเร็จรูปอีก 100% เป็น 260 ตัน ทั้งนี้
  เพื่อตอบสนองการขยายตัวทางธุรกิจ

  ในด้านคุณภาพสินค้ายอดเยี่ยม บริษัทได้รับโล่คุณภาพมาตรฐานสม่ำเสมอจากผลิตภัณฑ์ข้าวหอมมะลิ
  เป็นเวลา 6 ปีซ้อน จากกรมการค้าภายใน กระทรวงพาณิชย์ ในด้านการกำกับดูแลกิจการที่ดี
  บริษัทได้คะแนน 100 คะแนนเต็ม และถือเป็นหนึ่งใน 41 บริษัทในตลาดหลักทรัพย์
  จากการประเมินคุณภาพการจัดการประชุมผู้ถือหุ้นประจำปี 2552
  และการสำรวจการกำกับดูแลกิจการของบริษัทจดทะเบียนประจำปี 2552 อยู่ในระดับ “ดีมาก”
  นอกจากนี้ นับเป็นระยะเวลากว่า 10 ปีที่บริษัทได้ทำกิจกรรมส่งเสริมด้านสังคม (CSR)
  โดยมีการบริจาคเงินทุนการศึกษาให้แก่โรงเรียน อีกทั้ง ยังร่วมบริจาคสิ่งของให้แก่วัด ผู้ยากไร้
  องค์กรการกุศลต่างๆ รวมถึงผู้ประสบภัยพิบัติทางธรรมชาติ

  ปี 2550 บริษัทได้รับการรับรองมาตรฐานคุณภาพ BRC (British Retail Consortium)
  จากสถาบัน SGS

  ปี 2549 บริษัทได้รับรางวัล Prime Minister Award ประเภท Best
  Exporterโดยกรมส่งเสริมการส่งออก กระทรวงพาณิชย์ รวมถึงยังได้รับการรับรองมาตรฐาน
  จากองค์การอาหารและยาของสหรัฐอเมริกา (US FDA)

  วันที่ 9 ธันวาคม 2548 บริษัทจดทะเบียนเข้าในตลาดหลักทรัพย์ MAI

  ปี 2548 บริษัทลงทุนในบริษัท ไทยฮา ออสเตรเลีย จำกัด ในสัดส่วน 100%
  โดยมีวัตถุประสงค์เพื่อดำเนินธุรกิจกระจายสินค้า Consumer ของบริษัท
  เข้าในช่องทางค้าส่งและค้าปลีก ในประเทศออสเตรเลีย

  ปี 2547 บริษัทได้เพิ่มทุนจดทะเบียนเป็น 198 ล้านบาท และได้แปรสภาพเป็นบริษัทมหาชน
  รวมถึงเข้าลงทุนในบริษัท เชียร์ เทรดดิ้ง จำกัด เพื่อขยายธุรกิจจัดจำหน่ายสินค้า Consumer
  ในประเทศ และ HORECA นอกจากนี้ บริษัทได้รับรางวัล Prime Minister Award ประเภท
  Brand Name โดยกรมส่งเสริมการส่งออก กระทรวงพาณิชย์
  และผลิตภัณฑ์ข้าวหอมมะลิตราเกษตรได้ทำให้บริษัทก้าวขึ้นเป็นผู้นำตลาดค้าปลีกสมัยใหม่ภายในประเทศ
  ในปีที่ 2 ติดต่อกัน (ที่มา: AC Neilsen Retail Audit Thailand)

  ปี 2546 บริษัทได้เพิ่มทุนจดทะเบียนเป็น 115 ล้านบาท
  เพื่อรองรับการขยายกำลังผลิตข้าวเป็นเทียบเท่า 150,000 ตันข้าวเปลือกต่อปี
  และลงทุนเพิ่มเติมในโรงงานผลิตวุ้นเส้นถั่วเขียวที่อำเภอตากฟ้า จังหวัดนครสวรรค์ นอกจากนี้
  บริษัทได้รับรองมาตรฐานระบบ ISO 9001:2000 ทั้งระบบจากสถาบัน SGS

  ปี 2545
  บริษัทได้พัฒนาคุณภาพการผลิตจนได้การรับรองมาตรฐานความปลอดภัยทางด้านอาหารจากหลายระบบทั้ง
  2 โรงงาน อาทิเช่น HALAL, GMP, HACCP, THAILAND BRAND มาตรฐานกรมการค้าภายใน
  และมาตรฐานกรมการค้าต่างประเทศ รวมถึงเป็นบริษัทรายแรกที่ได้รับรางวัลประกาศนียบัตร
  เกียรติคุณการควบคุมคุณภาพและการโฆษณาเป็นธรรมจากสำนักงานคุ้มครองผู้บริโภค (สคบ.)

  ปี 2543 บริษัทได้มีการเพิ่มทุนจดทะเบียนเป็น 100 ล้านบาท เพื่อก่อสร้างโรงงานที่
  อำเภอสามพราน จังหวัดนครปฐม ซึ่งทำให้บริษัทสามารถเพิ่มกำลังการผลิตอีก 300 %
  เป็นเทียบเท่า 120,000 ตันข้าวเปลือก
  เพื่อตอบสนองการเจริญเติบโตของยอดขายข้าวที่เพิ่มขึ้นอย่างรวดเร็ว

2.  ภาพรวมการประกอบธุรกิจของบริษัท

  บริษัทประกอบธุรกิจการผลิตและจำหน่ายข้าวขาวหอมมะลิบรรจุถุงและธัญพืชต่างๆบรรจุถุง
  และสินค้าเกษตรแปรรูปประเภทผลิตภัณฑ์ วุ้นเส้น น้ำส้มสายชู วุ้นเส้นกึ่งสำเร็จรูป
  และโจ๊กกึ่งสำเร็จรูป ภายใต้ชื่อ ตรา “เกษตร”
  โดยมีวัตถุประสงค์เพื่อสามารถตอบสนองผู้บริโภคที่ต้องการสินค้าที่มีคุณภาพสูง (Premium)
  เมื่อเทียบกับสินค้าชนิดเดียวกัน

โครงสร้างรายได้ของบริษัทและบริษัทย่อยแยกตามกลุ่มธุรกิจ

+-----+------------+-------+--------+----+--------+----+--------+----+
| ก   | ด          | %การถ | 2553   |    | 2552   |    | 2551   |    |
| ลุ่มธ | ำเนินการโดย | ือหุ้นขอ |        |    |        |    |        |    |
| ุรกิจ |            | งบริษัท |        |    |        |    |        |    |
+-----+------------+-------+--------+----+--------+----+--------+----+
|     |            |       | จำ     | %  | จำ     | %  | จำ     | %  |
|     |            |       | นวนเงิน |    | นวนเงิน |    | นวนเงิน |    |
|     |            |       |        |    |        |    |        |    |
|     |            |       | (ล     |    | (ล     |    | (ล     |    |
|     |            |       | ้านบาท) |    | ้านบาท) |    | ้านบาท) |    |
+-----+------------+-------+--------+----+--------+----+--------+----+
| ธุรก | บมจ.ไทยฮา  | 100%  | 861    | 4  | 1,020  | 5  | 1,238  | 5  |
| ิจส่ง |            |       |        | 9. |        | 6. |        | 7. |
| ออก | บจ.ไทยฮา   |       |        | 74 |        | 35 |        | 88 |
|     | ออสเตรเลีย  |       |        |    |        |    |        |    |
+-----+------------+-------+--------+----+--------+----+--------+----+
| ธุรก | บมจ.ไทยฮา  | 9     | 870    | 5  | 790    | 4  | 901    | 4  |
| ิจใน |            | 9.99% |        | 0. |        | 6. |        | 2. |
| ประ | บจ.เชียร์    |       |        | 26 |        | 65 |        | 12 |
| เทศ | เทรดดิ้ง     |       |        |    |        |    |        |    |
+-----+------------+-------+--------+----+--------+----+--------+----+
| รวม |            |       | 1,731  | 10 | 1,810  | 10 | 2,139  | 10 |
|     |            |       |        | 0. |        | 0. |        | 0. |
|     |            |       |        | 00 |        | 00 |        | 00 |
+-----+------------+-------+--------+----+--------+----+--------+----+

ทั้งนี้ บริษัทมีสัดส่วนรายได้การขายสินค้าทั้งหมดในประเทศต่อส่งออกในปี 2553 โดยอยู่ในระดับที่
50 : 50

เป้าหมายการดำเนินธุรกิจ:

บริษัทมีเป้าหมายและแนวทางการดำเนินธุรกิจในช่วง 5 ปีข้างหน้าดังนี้

1.  เป็นผู้นำในธุรกิจการส่งออกข้าวขาวหอมมะลิ โดยการสร้างตราสินค้าให้แข็งแกร่งในระดับโลก
    โดยมีเป้าหมายที่จะขยายฐานลูกค้าเพิ่มเป็น 90 ประเทศในปี 2554-2555
    โดยวางแผนที่จะขยายไปยังตลาดที่มีศักยภาพ เช่น จีน แอฟริกา และอาเซียน

2.  ขยายธุรกิจในส่วนของวุ้นเส้นถั่วเขียวเพื่อเพิ่มรายได้เป็น 200 ล้านบาทต่อปี ภายใน 5
    ปีข้างหน้า โดยการสร้างตราสินค้าให้แข็งแกร่งในระดับประเทศ

3.  ขยายธุรกิจในส่วนของสินค้ากึ่งสำเร็จรูปเพื่อเพิ่มรายได้เป็น 500 ล้านบาทต่อปี ภายใน 5
    ปีข้างหน้า โดยการสร้างตราสินค้าให้แข็งแกร่งในระดับประเทศ

4.  ขยายสายผลิตภัณฑ์ใหม่ที่มีศักยภาพและเกื้อกูลกันกับสายผลิตภัณฑ์ในปัจจุบันอีก 3
    สายผลิตภัณฑ์ใหม่ภายใน 5 ปี